मजदूर मिट्टी खोद रहे थे तभी ये हादसा हुआ। बताया जा रहा है कि पुश्ता गिरने से 2 लोग दब गए। फौरन पुलिस तथा एसडीआरएफ की टीम को मौके पर बुलाया गया। टीम ने मलबे से दोनों मजदूरों को बाहर निकाला, लेकिन तबतक दोनों की मौत हो चुकी थी। मृतकों की शिनाख्‍त नंदलाल महतो और रामेश्वर गिरी के रूप में हुई है। दोनों ही मजदूर बिहार के बेतिया के रहने वाले बताए जा रहे हैं। फिलहाल घटनास्थल पर एसडीआरएफ की टीम राहत एवं बचाव कार्य में लगी है।